شمالی افغانستان: سیل قربانلری سانی یوزدن آرتدی
بوگونگه کیلیب، افغانستان شمالیده گی پنجشنبه تونگی هلاکتلی سوو تاشقینلری قربانلری نینگ سانی یوزدن آرتگن. طبیعی آفت غربی بادغیس بیلن بیرگه، قطار شمالی ولایتلر، جمله دن، جوزجان، فاریاب و سرپل نی اوز ضبطیگه آلگندی. هلی هم اینگ کته سانده گی قربانلر جوزجانده قید ایتیلماقده. بونگه کیلیب اولرنینگ سانی آلتمیش دن آرتگن. سکسندن آرتیق کیشی نینگ ایسه، دره گی یوق. ایکینچی کوندیرکه، بو ییرده مینگلب قمه لیب قالگنلرنی قوتقه ریش ایشلری هم دوام ایتماقده. بیز جوزجان حاکیمی بایمراد قویینلی بیلن باغه نیب، سونگی تفصیلاتلرنی سوره دیک:
اگر، سونگی معلوماتلرگه ته ینیلسه، فاریاب اوتگن تون افغانستان شمالینی اوز ضبطیگه آلگن هلاکتلی سوو تاشقینلریدن اینگ کوپ جبرکورگن ایکیته ولایت دن بیرته سی بولیب چیققن. بو ییرده گی قربانلرنینگ سانی اوتیزدن آرتگن. اونلب آدملرنینگ ایسه، هنوز دره کلری یوق. مینگلب خاندانلر جبرکورگن، ایکی مینگدن آرتیق حویلی ـ جای ویران بولگن. بیر طبیعی آفت نینگ کولمی و سوو تاشقینلریدن جبرکورگن ساحه لرده گی سونگی وضعیت نی بیلیش اوچون اولراق ولایت کینگشی منشی سی حاجی عبدالباقی جنابلری بیلن باغلندیک:
سونگی خبرلرگه کوره، جوزجان و فاریاب کبی پنچشنبه تونگی سوو تاشقینلریدن جدی جبر کورگن شمالی سرپل ولایتیده هم قربانلر سانی جدی آرتگن. حاضرگه کیلیب اولرنینگ سانی قریب اوتیزگه ییتگن. اونلب کیشیلرنینگ بی درک کیتگنلیکلری معلوم بولگن. بو ییرده هم آره دن ایکی کون اوتسه ـ ده، مینگلب جبردیده لرنینگ فوق العاده یاردمگه احتیاجلری بارلیگی ایتیله دی. بیز بوگونگی وضعیت نی بیلیش اوچون اولراق سرپللیک پارلمان وکیلی سیدانورسادات بیلن باغلندیک:
pes_Arab azb_Arab azb_Arab azb_Arab